**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 30.08.2022 cu ocazia şedinţei ordinare a**

**Consiliului Local al Municipiului Timişoara**

**Preşedinte de şedinţă –Dl. Viceprimar Ruben Latcau**

**Din cei de 27 de consilieri au fost prezenţi 26**

**Au absentat: Roxana Iliescu**

**Din partea executivului participă: domnul primar Dominic Fritz, domnul viceprimar Ruben Lațcău, domnul viceprimar Cosmin Tabara Amanar și pt. Secretar General doamna Simona Dragoi**

**Şedinţa a fost convocată prin Dispoziţia Primarului nr. 1980 / 24.08.2022**

**Anexă**

**La Dispoziția nr.1980**

**Din data de 24.08.2022**

1. Aprobarea Procesului Verbal al ședinței Consiliului Local al Municipiului Timișoara din data de 02.08.2022 și 12.08.2022.
2. Proiect de hotărâre privind aprobarea documentației topo cadastrale pentru înscrierea în cartea funciară a suprafeței rezultate în urma efectuării măsurătorilor de către S.C. Prometer M&G S.R.L.
3. Proiect de hotărâre privind atestarea apartenenței la domeniul public al Municipiului Timișoara a imobilelor – drumuri prevăzute în Anexa.
4. Proiect de hotărâre privind dezmembrarea a două camere din apartamentul nr.3 – înscris în CF nr. 413001-C1-U1.
5. Proiect de hotărâre privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara, str. Vuk. St. Karadzic nr. 31 înscris în CF nr. 412272 Timişoara, nr.top. 22678, 22679.
6. Proiect de hotărâre privind trecerea din proprietatea Statului Român în proprietatea privată a Municipiului Timişoara a terenurilor înscrise în CF nr. 453991 Timișoara, CF nr. 411337 Timișoara și CF nr. 409576 Timișoara.
7. Proiect de hotărâre privind trecerea din domeniul public al Municipiului Timișoara, în domeniul privat al Municipiului Timișoara a terenului aferent imobilului cu destinația de locuință, situat în Timișoara, str. Ardealului nr. 28 înscris în CF nr. 435265 Timișoara, nr. top.392/7/b/1.
8. Proiect de hotărâre privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara, str. Ulpia Traiana nr. 46 înscris în CF nr. 427861 Timişoara, nr.top. 11443.
9. Proiect de hotărâre privind acordarea dreptului de folosinţă gratuită către Arhiepiscopia Timișoarei asupra imobilului situat în Timișoara-cartier Aeroport, str. Teodor Garnet nr.7A, înscris în CF 453896 Timișoara.
10. Proiect de hotărâre privind închirierea imobilului situat în Timișoara, str. Abrud nr.19, înscris în CF nr.402743 Timișoara cu nr. top 5668, pentru desfășurarea procesului de învățământ al Grădiniței cu Program Prelungit nr.16, arondată la Grădinița cu Program Prelungit nr.53.
11. Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrăinare a terenului intravilan cu adresa în Timișoara, strada Memorandului nr. 72, identificat cu CF nr.411793 Timișoara, nr. cadastral 411793, provenit din CF vechi 4871, nr. topografic:10266,10267, la prețul de 120.000 euro.
12. Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a ap.SAD 2, aferent imobilului cu adresa în Timișoara, strada Gheorghe Lazăr nr.4, identificat cu C.F nr.400191-C1-U17 Timișoara, nr.cadastral 400/III/2, (provenit din C.F vechi nr.148865) , la prețul de 200.000 euro.
13. Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a ap.SAD 1, aferent imobilului cu adresa în Timișoara, strada Gheorghe Lazăr nr.4, etaj subsol, parter, identificat cu C.F nr.400191-C1-U5 Timișoara, nr.cadastral 400/III/I, la prețul de 110.000 euro.
14. Proiect de hotărâre privind atribuirea contractului pentru realizarea obiectivului de investiţii ,,Modernizare străzi zona Alexandru Xenopol-Banul Severinului-Adam Mickiewicz” către Societatea Drumuri Municipale Timişoara S.A., în temeiul art. 31 din Legea nr. 98/2016.
15. Proiect de hotărâre privind aprobarea Studiului de fundamentare, Caietului de sarcini și a Contractului cadru privind achiziţia de servicii medical veterinare: sterilizarea câinilor aparţinând rasei comune şi metişii acestora, aflaţi în proprietatea persoanelor fizice cu venituri reduse și domiciliul sau reşedinţa în Municipiul Timişoara, prin concesiune.
16. Proiect de hotărâre privind aprobarea tarifelor unice și a tarifelor distincte practicate de către RETIM ECOLOGIC SERVICE S.A. în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a județului Timiș, în baza contractului de delegare prin concesiune a activității de colectare și transport al deșeurilor nr. 2303/08.12.2017.
17. Proiect de hotărâre privind mandatarea reprezentanților Municipiului Timișoara în Adunarea Generală a Acționarilor la HORTICULTURA S.A. Timișoara pentru modificarea și aprobarea organigramei societății.
18. Interpelările consilierilor locali.

Proiectele de hotărâre înscrise pe Proiectul ordinii de zi au fost inițiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**ANEXĂ LA   PROIECTUL ORDINII DE ZI DIN DATA DE  30.08.2022**

1. Proiect de hotărâre privind aprobarea modificării Contractului de delegare a gestiunii serviciilor publice de transport persoane în aria administrativ –teritorială a Asociației de Dezvoltare Intercomunitară ”Societatea Metropolitană de Transport Timișoara” cu operatorul ”Societatea de Transport Public Timișoara”.
2. Proiect de hotărâre privind darea în folosință gratuită a imobilelor din Timișoara, B-dul Take Ionescu, nr.83 și B-dul Take Ionescu, nr.56-58 către Centrul de Proiecte al Municipiului Timișoara.
3. Proiect de hotărâre privind atribuirea contractului de lucrări pentru obiectivul de investiţii: ,,Execuţie podeţ canal desecare CCP263 str. Neajlov”  către Societatea Drumuri Municipale Timişoara SA, în temeiul art. 31 din Legea nr. 98/2016.
4. Proiect de hotărâre privind atestarea apartenenței la domeniul public al Municipiului Timișoara a parcelelor situate în Bv. C.D.  Loga nr. 15 și nr. 17.
5. Proiect de hotărâre  privind  aprobarea de cãtre Consiliul Local al Municipiului Timișoara a achiziționãrii serviciului de platã a impozitelor și taxelor locale la ghiseele tertilor, institutii autorizate sã deruleze operatiuni de platã, altii decât Directia Fiscala a Municipiului Timisoara.
6. Proiect de hotărâre privind modificarea și aprobarea Organigramei, Statului de funcții și Regulamentului de Organizare și Funcționare ale Direcției de Asistență Socială a Municipiului Timișoara și aprobarea Regulamentelor de Organizare și Funcționare ale serviciilor sociale nou înființate.
7. Proiect de hotărâre privind mutarea temporară a  activităţilor şcolare ale Colegiului Tehnic ”Emanuil Ungureanu” la Liceul Tehnologic UCECOM ”Spiru Haret” și Liceul Tehnologic de Industrie Alimentară, pe durata execuției lucrărilor de investiții.
8. Proiect de hotărâre privind desemnarea reprezentanților din partea Consiliului Local al Municipiului Timişoara  în Consiliile de Administraţie ale unităţilor de învăţământ preuniversitar de stat și particular  de pe  raza  Municipiului Timişoara, pentru anul şcolar 2022 -2023.
9. Proiect de hotărâre privind aprobarea închirierii de către Municipiul Timișoara a rampei CF situată în stația Motru Est și a unui spațiu de depozitare situat în vecinătatea rampei.

**DL.LAȚCĂU**: În cazul în care mai există o altă propunere, din partea altui grup? Nu mai este o altă propunere. Rog reprezentantul tehnic să dea drumul la vot ca să putem avea un președinte de ședință asumat, votat și să putem să intrăm pe ordinea de zi.

**REPREZENTANT TEHNIC**:

* 24 de voturi pentru
* 1 abținere.

**DL.LAȚCĂU**: Consider că sunt un președinte de ședință legitim. Avem o ordine de zi ordinară de 25 de puncte și o ordine de zi suplimentară cu 9 puncte.

Propun să votăm anexa, apoi ordinea de zi împreună cu anexa.

Este în regulă, doamna Drăgoi?

**D-NA DRĂGOI**: Este în regulă.

**DL.TABĂRĂ**: Aș avea o propunere, pentru ordinea de zi, punctul 24, dacă l-am putea inversa, să îl punem la începutul ordinei de zi, pentru că îl avem pe vicepreședintele Consiliului Județean și pentru a nu-l obliga să stea până dezbatem toată ordinea de zi, aș propune să dezbatem această adresă la început, făcută de către Consiliul Județean.

**DL.BARABAȘ**: La punctul nr.16 de pe ordinea principală nu pot să votez.

**D-NA MUNTEANU**: Nici eu nu pot vota la punctul nr.16.

**DL.LULCIUC**: La punctul 5 de pe anexă nu pot să votez.

**DL.LAȚCĂU**: Să votăm propunerea d-lui Tabără în mod individual, iar dacă ea trece, vom vota ordinea de zi.

Putem face un vot rapid, pentru a vota punctul 24 la începutul ordinei de zi?

**REPREZENTANT TEHNIC**: Se poate.

**DL.LAȚCĂU**: Vă rog să votați.

**REPREZENTANT TEHNIC**:

13 voturi pentru

* 11 voturi împotrivă
* 1 abținere

**DL.LAȚCĂU**: Mutăm punctul după aprobarea procesului verbal.

Propun să ne întoarcem la votul ordinei de zi și să votăm anexa.

**REPREZENTANT TEHNIC**: 24 de voturi pentru.

**DL.LAȚCĂU**: Anexa a fost aprobată. Doamna Drăgoi, 24 este cvorumul de astăzi?

**D-NA DRĂGOI**: Sunt 26 de consilieri prezenți.

**DL.LAȚCĂU**: Propun să votăm ordinea de zi în ansamblu, anexa și ordinea de zi.

**REPREZENTANT TEHNIC**: - 25 de voturi pentru.

**PUNCTUL 1 AL ORDINII DE ZI**

Aprobarea Procesului Verbal al ședinței Consiliului Local al Municipiului Timișoara din data de 02.08.2022 și 12.08.2022.

**DL.LAȚCĂU**: - 25 de voturi pentru.

Doamna Drăgoi, mai faceți o numărare ca să ne asigurăm că sunt 26 de consilieri?

**PUNCTUL 24 AL ORDINII DE ZI**

Adresa nr.SC2022 – 019293/09.08.2022 a Direcției Patrimoniu – Biroul Clădiri, Terenuri referitoare la Hotărârea Consiliului Județean Timiș nr.210/20.07.2022 – *privind solicitarea trecerii unui imobil din domeniul public al Municipiului Timișoara în domeniul public al Județului Timiș și declararea acestuia ca fiind bun de interes public județean*.

**DL.PROTEASA**: Proiectul este foarte important pentru timișoreni. C.J.T. deține 4800 mp în zona ultracentrală a orașului Timișoara. Primăria deține 580 mp în spatele terenului nostru, fără acces la drum public, practic un teren ce nu poate fi valorificat decât în comasare cu cel deținut de C.J.T., care a demarat un studiu de oportunitate și este hotărât să construiască o parcare în zona ultracentrală a orașului, pe zona inelului 0 de circulație, la doar un minut de mers pe jos până în P-ța Operei. Știți foarte bine necesarul de locuri de parcare, de 6000 de locuri în zona centrală și semicentrală. Mă așteptam să văd din partea primăriei un proiect de hotărâre în acest sens, în care să decideți în plen dacă ne dați acea bucățică de teren, pe care nu aveți cum să o valorificați, sau nu. Noi tot am încercat prin acele comisii să discutăm și să negociem, comisii la care consilierii dvs. au refuzat să mai participe începând din octombrie până la data curentă. Noi vom merge mai departe cu demersurile privind construcția acestei parcări, fie cu acel teren, fie fără acea bucățică de teren. Aș întreba pe d-nul primar de ce nu avem un proiect de hotărâre pentru a se lua o decizie astăzi dacă Consiliul Local dorește să ne dea acea bucățică de teren sau nu.

**DL.PRIMAR**: Nu înțeleg de ce întrebarea mi-a fost adresată mie, pentru că este o decizie care trebuie luată de către Consiliul Local, care a mandatat o comisie de negociere. Cei care trebuie să răspundă de ce nu există încă o soluție votabilă, sunt cei doi președinți, d-voastră și d-nul viceprimar și nu eu. Eu cred că orice negociere dusă în bună credință trebuie să se întâmple în primul rând în forul care este abilitat să o ducă, adică în această comisie. Nu se poate, d-le vicepreședinte, să încercați să forțați mâna Consiliului Local, să treceți terenurile municipiului Timișoara, să încercați să le declarați de interes județean și să faceți campanii de promovare politică și să credeți că așa obțineți ceva. Eu nu am auzit pe nimeni care a spus că nu este deschis pentru o soluție negociată, dar ca orice negociere trebuie să se întâmple în comisia respectivă, apoi, d-voastră, împreună cu celălalt președinte al comisiei, să reveniți să ne prezentați această soluție. Eu nu înțeleg de ce, dacă spuneți că vă grăbiți, de ce ați revenit în Consiliul Local fără o soluție negociată pe masă.

**DL.PROTEASA**: Domnule Primar, comisia de negociere are rol consultativ, nu este pe lege, nu este obligatorie…

**DL.LAȚCĂU**: Domnule vicepreședinte, pe viitor vă rugăm să luați mai multe intervenții, apoi să răspundeți…

**DL.SANDU**: Domnule viceprimar, credeți că este o problemă atât de minoră pentru sutele de mii de timișoreni, că trebuie să ne grăbim, chiar dacă ar trebui să stăm opt ore, la ora asta, în centrul orașului, se caută între 20 și 30 de minute un loc de parcare. Din respect pentru toți acești timișoreni, care caută locuri de parcare, zi de zi, putem și noi să stăm două ore dacă trebuie să găsim o soluție.

**DL.LAȚCĂU**: Așa este, dar eu cred că sunteți de acord cu mine că sunt foarte multe proiecte care sunt importante, nu doar acesta, și nu stăm opt ore ca să dezbatem pe fiecare.

**DL.PROTEASA**: Comisia de negociere este consultativă. A funcționat pentru trei sau patru întâlniri, după care consilierii propuși de d-voastră ai U.S.R., care sunt majoritate din comisie, pur și simplu au boicotat aceste întâlniri ale comisiei. De bună credință nu au dat dovadă colegii d-voastră pe care i-ați propus să reprezinte primăria în comisie. Avem o adresă din 8 decembrie, din 9 februarie, din 5 aprilie. La cea din 5 aprilie ni s-a răspuns că se vor prezenta pe data de 15 aprilie, dată la care nu s-au prezentat consilierii U.S.R. Nu este normal ca doar dintr-o direcție să se lanseze inițiative de negociere și de rezolvare a problemelor importante pentru timișoreni. Nu știu ce pot să facă colegii d-voastră ca timp de 6 luni să nu se prezinte la o ședință. Legat de faptul că forțăm terenul, noi avem un studiu de oportunitate, ne-a fost livrat în luna iulie, și tot atunci în plen am mers pe calea administrativă și am dat o hotărîre de Consiliu Județean în care am solicitat plenului Consiliului Local Timișoara, să ia o decizie privind acest teren. Asta e calea legală. Decizia trebuie luată printr-o hotărâre de Consiliu Local.

**D-NA ROMOCEAN**: Fac și eu parte din această comisie și deși ar trebui să știu mai multe despre acest studiu, nu știu nimic. Consiliul Județean ne solicită o suprafață de teren în baza unei hotărîri de două pagini fără să aibă interesul de a ne prezenta acel studiu despre care putem spune că este o “fata morgana”, toată lumea știe despre el, dar nimeni nu l-a văzut. Este o chestie de decență și de bună comunicare între instituții să punem la dispoziția Consiliului Local absolut toate documentele și informațiile legate de acest studiu. Tot acest tărăboi cu terenul primăriei nu înseamnă neapărat un număr mai mare de locuri de parcare, ci un număr mai mare de mp pentru spații comerciale. În ceea ce privește modul în care s-au făcut convocările în această comisie, vreau să-i reamintesc d-lui Proteasa că majoritatea dintre noi suntem angajați în mediul privat, avem niște obligații contractuale și nu putem să ne prezentăm la ședințe convocate de pe o zi pe alta, fără materiale și fără ordine de zi. Să înțelegem că modul normal și civilizat în care se convoacă o comisie este asigurând un timp suficient pentru studiul unor materiale care se pun la dipoziție.

**DL.ILCA**: D-voastră, d-le vicepreședinte, ați venit să cereți ceva pentru binele Timișoarei, după cum ziceți și ne bucurăm pentru acest lucru. Dar ar fi fost respectuos să prezentați mai exact ce doriți, dar d-voastră nu ați prezentat informații despre obiectivul pe care doriți să îl construiți. Cetățenii Timișoarei vor judeca primăria și nu Consiliul Județean pentru utilitatea, oportunitatea și aspectul construcției din centrul orașului. Vă rog să veniți cu detalii suplimentare asupra cărora ne vom apleca și vom veni eventual cu propuneri de îmbunătățire, dacă este cazul. Pe de altă parte, nu pot să nu remarc abordarea cel puțin ciudată a Consiliului Județean care emite o hotărâre pe acest subiect fără efect juridic, înainte de a exista o formală înțelegere cu primăria, ceea ce erodează foarte mult încrederea noastră că d-voastră doriți o colaborare constructivă pe acest subiect. Știți că primăria a ajutat foarte mult Consiliul Județean în nenumărate situații. Am și o mare nedumerire în legătură cu faptul că d-nul președinte Nica v-a trimis pe d-voastră să faceți acest demers. Fiind în responsabilitatea d-voastră Serviciul de Investiții, cel de Dezvoltare Teritorială și Transport și Muzeul Național al Banatului, mă întreb cum v-a putut expune public d-nul Nica, atîta timp cât obiective majore ale județului sunt abandonate sau mult întârziate și sunt rușinea Timișului.

**DL.LULCIUC**: De unde citiți, d-le Ilca? Haideți să păstrăm ordinea de zi.

**DL.ILCA**: Mă întreabă cetățenii cum este posibil ca un oraș ca Timișoara să aibă o descărcare pe o autostradă atât de distrusă? Și nu numai timișorenii.

**DL.LULCIUC**: Dar de parcările din centru nu vă întreabă? Sau de frigul din iarna trecută?

**DL.ILCA**: Mă întreabă de toate, dar în primul rând de asta, că nu pot să iasă pe autostradă. Muzeul Banatului este un eșec al Consiliului Județean.

**DL.LULCIUC**: Nu este la subiect.

**DL.ILCA**: Pentru că aici sunt prezente și persoane apropiate d-nului președinte al C.J., recomand ca d-nul Nica să abordeze cu diplomație și fair-play relația cu primăria Timișoara. Este atât în interesul orașului cât și al județului.

**DL.PROTEASA**: Răspund d-nei Romocean: să fii consilier local este o opțiune, un sacrificiu pe care îl faci pentru cetățeni, iar dacă nu aveți timp, d-na Romocean, dați-vă demisia, este o recomandare, dar nu puteți să veniți cu astfel de motive că ați chiulit 6 luni la toate ședințele pe comisii convocate, mai mult decât atât, ultima ședință convocată nu a fost de pe o zi pe alta, cum spuneți, toate au fost convocate cu cel puțin o săptămână înainte. La convocarea din 05.04. mi-ați răspuns a doua zi că veți veni pe 15.04., v-am trimis și ordinea de zi pe adresa de e-mail a primăriei. Dacă aveți o comunicare defectuoasă în interiorul primăriei, nu o reclamați la C.J.T., ci reclamati-o la d-voastră în instituție. Studiul de oportunitate este public, iar legat de faptul că se fac mai multe spații comerciale, dacă se dau acei 584 mp, nu este un lucru adevărat, sau este parțial adevărat. Vreau să vă aduc la cunoștință și o să răspund și d-lui Ilca, legat de ce dorește primăria pe acel teren. Dacă se transferă acest teren, vor rezulta 29 mp pe care noi sau concesionarul de lucrări care va veni în urma licitației făcute de C.J., va trebui să elaboreze un plan urbanistic zonal, ceea ce înseamnă că certificatul de urbanism pentru P.U.Z.îl eliberați d-voastră, unde condiționați numărul de locuri de parcare, fațade, înălțimi, etc. După adoptarea PUZ-ului, se eliberează și autorizația de construcție, tot de către primărie, unde tot d-voastră, prin certificatul de urbanism solicitați ce condiții doriți d-voastră. Acolo noi dorim să construim o parcare etajată, din studiul de oportunitate rezultă că vor fi 300 de locuri de parcare, la parter s-au propus și câteva spații comerciale, investiția trebuind să devină interesantă și pentru concesionar. Nu putem să mergem 100% pe parcări pentru că nu este nici din punct de vedere financiar rentabilă o astfel de concesiune, iar din punct de vedere estetic, nu este, dacă ne consultăm cu arhitecți, ci trebuie făcut un mixt. Dacă nu veți dori ca cei 584 de mp să-i transferați către C.J.T., mai intervine o altă problemă. Fiind un fund de parcelă, aș ruga pe colegul de la tehnic să pună pe ecran, ca să vadă toți consilierii care este acest teren, poate că unii care nu au fost în comisie nu știu. Ca să creăm acces la cei 584 mp, va trebui, pe lîngă Modern, să creăm un drum de acces, de 4-6 m. Tot d-voastră, prin urbanism veți solicita acest lucru, pentru că atunci cînd urbanizezi un lot, nu poți să urbanizezi astfel încât să blochezi un alt teren, să lași fără acces. Nu se pierd doar locurile de parcare care s-ar construi pe teren, s-ar pierde și locuri de parcare la parter și trei etaje, sau câte se vor aproba, pe acea fâșie de teren. Pierderea ar fi mult mai mare.

**DL. PROTEASA:** Pierderea este și din punct de vedere urbanistic, pentru că va fi o clădire care va arăta extrem de ciudat în centru orașului. Tot domnului Ilca să îi răspund, legat de colaborarea constructivă, da, din partea noastră a fost toată deschiderea și la toate ședințele noi am solicitat convocare, noi am venit cu propuneri de schimburi patrimoniale. Într-adevăr s-au rezolvat clădirile de la Cioca, s-au rezolvat niște schimburi la Bastion, dar clădirile de la Cioca s-au rezolvat pentru că aveați măsură de la Curtea de Conturi că trebuia să o rezolvați și să o urgentați și totodată a fost rezolvată, a fost din domeniul privat în domeniul privat, deci noi am plătit o sumă frumoasă de bani, aproape 600.000 euro pe niște clădiri care moral, deși nu juridic, țineau tot de consiliul județean. Cetățenii au de pierdut prin faptul că noi nu ne înțelegem și avem orgolii de neînțeles.

Vă aduc aminte și de banii pe care i-am dat din fondul de urgență al bugetului Consiliului Județean Timiș când Timișoara și Coltermul aveau probleme cu plata facturilor la gaz. Nu cred că se poate pune în discuție reaua-credință a CJ Timiș. Am avut răbdare, inițiative și vrem să trecem peste declarațiile politice și să rezolvăm cu parcarea pe inelul zero, o parcare mult așteptată, modernă, cu stații electrice, care trebuie să fie la nivelul european.

**DL. MEREAN**: Bună ziua! Mă bucur că dl. Proteasa a dat niște explicații, după ce începuse pe un ton superior să ne ceară să dăm pur și simplu bucata de teren fără să punem alte întrebări. Istoricul lucrărilor pe care le aveți în curs e foarte prost. N-ați gestionat cel mai mare proiect pe care l-ați avut, Timișoara-Gearmata, de 80 milioane lei. Acolo sunteți pe marginea prăpastiei să pierdeți finanțarea. Care este garanția pe care ne-o oferiți că o să meargă bine proiectul acesta?

**DL. PROTEASA**: Garanția ar trebui să o ofere Primăria Timișoara, pentru că ei sunt cei care livrează certificatul de urbanism pentru PUZ. Dumneavoastră puneți condițiile în certificatul de urbanism, eliberați certificatul de urbanism pentru autorizația de construcție, eliberați autorizația de construire, deci întrebarea trebuie să o puneți în instituție. Întrebarea pe care o punem noi, CJ către Primăria Timișoara e foarte simplă: vreți să vă rezolvăm o problemă acută pe care o aveți dvs. ca primărie și mult așteptată de către toți timișorenii, da sau nu?

**DL. MEREAN**: Bineînțeles!

**DL. PROTEASA**: Și elegant, sau vreți să facem o cârpeală? Dacă vreți să facem o cârpeală, noi mergem și facem o cârpeală, Consiliul Județean, dar prin faptul că dvs. ne-ați încurcat ți blocat, în loc să rezolvăm împreună ceva pentru timișoreni.

**DL. MEREAN**: Dar o să fie proiectul dvs, dl. Proteasa, dvs. îl faceți, da?

**DL. PROTEASA**: Asta vă doare, că e proiectul nostru?

**DL. MEREAN**: Nu, din contră. Îmi e teamă că o să ajungă ca și Castelul Huniade.

**DL. PROTEASA**: Deci dacă va tăia cineva panglica va fi în următorul mandat. Haideți că de 20 de ani se duc discuții, nefericirea pentru cetățeni e că tot timpul la CJT și primărie au fost conduceri din partide diferite și nu s-au înțeles. Haideți să arătăm că suntem de altă concepție, suntem oameni tineri, să lăsăm politicianismele.

**DL. MEREAN**: Aș vrea să facem chestia asta. Asta e încrederea pe care ați generat-o.

**DL. PROTEASA**: Ce mesaj dăm noi acum potențialilor investitori în parcarea aceea, când văd că Primăria Timișoara nu pune umărul la realizarea acestui proiect? Haideți să mergem mai departe.

**DL. MEREAN**: Eu atât am zis, vreau să îmi dați o garanție că acest proiect nu o să sfârșească ca și celelalte, ca și Huniade și Timișoara-Giarmata.

**DL. PROTEASA**: Atâta timp cât eu sunt pe funcție am să mă lupt și am să mă zbat ca acest proiect să fie dus la capăt, să nu se mai piardă timp cu el.

**DL. MEREAN**: Vă cred. O să fie ca la Timișoara-Giarmata.

**DL. PROTEASA**: Am avut deschidere. Haideți să o rezolvăm cu comisii, cu tot ce vreți dumneavoastră. Vin pentru acest proiect și mă lupt pentru el, nu pentru partid, pentru Nica, sau alticneva. Vreau o parcare ultracentrală, așa cum văd în Occident când mă duc în excursii. Peste 40% din timpul petrecut în trafic în zona centrală de către mașini este timp pierdut căutând un loc de parcare. Încurcă circulația mijloacelor de transport în comun. Pe toate capitolele pierdem. E mult mai simplu să te duci în centru, să știi unde parchezi, nu să te tot învârți.

**DL. ILCA:** Haideți să facem invers. Să ne dați dvs. terenul și facem noi.

**DL. PROTEASA**: Haideți puneți umărul prin a ne da acel teren și după ce ne dați acel teren, mult mai mult depinde de ce face Primăria Timișoara, decât de ce face CJT.

**DL. MEREAN**: Contează cum veți gestiona acest proiect. La orice proiect de infrastructură contează managementul lui.

**DL. PROTEASA**: Desigur. Eu atâta timp cât voi fi aici pe funcție am să mă lupt ca acest proiect să meargă înainte, să nu se piardă nici o zi dacă se poate. De asta am și venit la dvs. în plen să susțin acest proiect și să îmi pun întrebări de ce să mai pierdem o lună de zile.

**DL. MEREAN**: Vă rog atunci să nu ajungă ca Giarmata-Timișoara și Huniade.

**DL. MOȘIU**: Vă felicit, domnule viceprimar, că ați aruncat în luptă și rezervele să ne povestească ceea ce nu știam. Având în vedere că sunt în această comisie, mi se pare ciudat că 6 luni colegii de la USR au considerat că o parcare în centru Timișoarei nu este un subiect de importanță și l-au neglijat prin absență premediată, cel puțin în 15 aprilie când au confirmat prezența la CJT, pentru că bună-credință există, așa cum a existat cu schimbul de terenuri de la Bastion și de la Aeroportul Cioca. Una din cele mai importante probleme și deranjante a cetățenilor sunt parcările centrale. De ce nu dorește USR să se facă parcare în centru e o enigmă. Acel spațiu e un teren blocat, nu are acces nici unde, primăria nu îl poate folosi. Cel care gestionează și face observații asupra proiectului, care va fi un proiect făcut de o societate privată și cere diverse chestiuni legale în autorizația de urbanism și de construire este ... o lună, un an, 6 luni ca interesul cetățeanului să fie obstrucționat, pentru că așa dorește un partid, că panglica va fi tăiată de CJT. Oare nu avem toți aceeași problemă? De ce se politizează totul? Urbanismul, autorizația de construire va fi gestionată și urmărită de Primăria Timișoara, PUZ-ul doar îl face CJT. Care e motivul pentru care nu doriți să se facă parcare în centru? Vedeți CJT ca pe un dușman. Da, centura și drumurile, da. Și cei din Mehala au probleme și cei de pe Lidia, dar acum vorbim de parcare. Dorim să ne explicați de ce nu doriți să se facă. Ce proiect doriți să vedeți? E firesc ca la parter să se facă spații comerciale, deoarece se va licita acest proiect, iar firma care câștigă licitația trebuie să câștige că e vorba de business și nu știu dacă v-ar conveni să vedeți o parcare ca la ISHO, ca un buncăr, în zona 0 a orașului, fără a avea un design cu anumite anumite spații comerciale de birouri. Dl. Negrișanu văd că ia cuvântul și nu cred că ar fi de acord să se întâmple în mandatul dvs. sau următoarele mandate să ne trezim cu un buncăr gri în centru, pentru că cineva dintre dvs. spune că nu dorește spații comerciale sau birouri. Haideți să facem ceva pentru oraș. Cetățenii au nevoie de o parcare în centru. Clar nu se va întâmpla într-un an. PUZ-ul acela va dura 2 ani de zile. Se fac 300 de spații de parcare vitale pentru oraș și într-un spațiu care nu este acum folosit, iar primăria are un spațiu în spatele acestui spațiu, care nu are nici măcar acces, numai cu elicopterul poți să ajungi acolo. Ce face primăria cu spațiu acela? Bineînțeles că dăc ceva la schimb. Reaua voință, 6 luni de zile un consilier să nu aibă timp să se ocupe de așa o problemă, aici e problema. De ce nu doriți parcarea?

DNA. RUSU: Nu cred că se pune problema că nu dorim o parcare în centrul orașului. Negocierile s-au gripat, pentru că nu au pornit cum trebuie. Eu nu cred că primăria sau CJT pot fi acuzate de lipsă de interes. Vă reamintesc precedentele cu cei 4500 mp primiți de Spitalul Județean pentru spitalul modular, cu depăsirea diferendelor dintre dl. Robu și dl. Dobra și cu faptul că colegii de la CJT au reușit să cumpere clădirile la prețul de inventar și reușesc să facă investițiile ce le-au propus la Aerodromul Cioca, dar trebuie să fim tratați cu respect și transparnță. Dacă facem hotărâri de Consiliu Județean pe terenuri care nu ne aparțin nu cred că ajungem nici unde și convocăm ședințe la care nu trimitem ordinea de zi. Discuțiile trebuie repornite și nu cred că există rea-voință, pentru că există precedente care arată asta și primăria are toată disponibilitatea la dialog.

**DL. STANA**: Evident că toată lumea dorește o parcare, dar nu toată lumea ar trebui să accepte pumnul în gură pe care Consiliul Județean încearcă să îl bage azi consilierilor locali, care reprezintă timișorenii. Eu personal nu am încredere în ce spuneți dvs., pentru că avem aici un model care spune totul. Ați avut în buget anul trecut o linie bugetară externalizat pentru Muzeul Banatului, pentru că colecțiile muzeului sunt distruse și și acei bani i-ați pierdut. De 15 ani acolo se stă. Vreți să stați și în această parcare doar ca să spuneți ”am accesorizat Timișoara, face Consiliul Județean ce vrea , luăm terenul cum vrei noi”, fără să negociem într-o comisie în care aveți reprezentant vicepreședinte, deci practic, în loc să, normal că e vorba de o luptă politică, pentru că în loc să faceți lucrurile cum scrie la carte și civilizat într-o comisie în care să negociați, dvs. ați venit aici să impuneți cu forța ceva consilierilor locali ai Timișoarei, care au în spate cetățenii Timișoarei și ați vrut să faceți această luptă politică la vedere sperând să câștigați numai dvs. știți ce. Eu nu am încredere că o dată ce veți lua acel teren acea parcare va fi făcută, sau va fi făcută într-un timp rezonabil așa cum va fi proiectată de dvs.

Vă rog să verificați dacă ați avut acei bani alocați Muzeului Banatului și să vedeți ce ați făcut cu ei. S-au pierdut bani în timp ce mucegăiesc tablourile și lucrurile de artă. După 15 ani niște spații insalubre. Facem la fel și cu parcarea, nu?

**DL. DIACONU**: Care e diferența între Muzeul de Istorie al Banatului și Muzeul de Arta?

**DL. STANA**: Știu foarte bine. La fiecare 3 ani ați venit cu altă amânare. La Giarmata în februarie ați oprit lucrările.

**DL. NEGRIȘANU**: Știu discuțiile din cadrul ședințelor comisiei deoarece am participat de fiecare dată când am fost invitat într-un timp rezolnabil. Dl. Proteasa probabil e prost informat, pentru că noi membri comisiei am fost informați de pe o zi pe alta să venim la această comisie și nu înțeleg de ce i-ați dat așa un răspuns doamnei Romocean, pentru că e de bun simț să nu fim convocați doar cu 24 de ore înainte. E o lipsă de respect, mai ales o convocare fără materiale. Subscriu la ce au zis colegii mei, noi trebuie să apărăm interesele orașului, iar modul prin care ați abordat acest subiect nu ne dă nici o dovadă că puteți duce la capăt această investiție. Ar fi iresponsabil din partea noastră fără un subiect documentat să fim de acord cu ce ne propuneți.

Ați pus o întrebare foarte tranșantă, ”vreți să vă rezolvăm o problemă”. Răspunsul este da, dar vine cu întrebarea. Această parcare e în mijlocul Timișoarei, dar mijlocul orașului e de interes local. De ce Consiliul Județean ține neapărat să facă această parcare în mijlocul orașului Timișoara? Așa cum v-am rugat de nenumărate ori în comisie, de ce nu ne dați nouă teren să facem noi parcare, pentru că e de interes local? Ați vorbit de deschidere. Mi-ați trimis convocări la care nu putem participa. Discușia s-a blocat în acest subiect în acest punct. Noi din partea orașului am solicitat acest teren, să facem noi parcarea, iar dvs., județul, care vă ocupați și de toate comunele din jur și alte domenii, insistați să facem un business în mijlocul orașului. De ce nu ne dați nouă și facem noi? Vă dăm la schimb să zicem parcarea pe care o aveți lângă Consiliul Județean, unde parcați pe gratis de ani de zile.

**DL. PROTEASA**: Încep cu dl. Negrișanu, care deși e membru al comisiei omite multe lucruri. La întâlnirea din 1 noiembrie, unde am clarificat transferul de la Cioca am stabilit că ne vedem pe 8 noiembrie. Nu v-ați prezentat toată comisia PMT. Am proces- verbal. Am făcut adresă în 8 decembrie 2021 la care n-am primit nici un răspuns. Am făcut altă adresă în 9 febriarie la care ați răspuns..

**DNA. ROMOCEAN**: Precizați cui i-ați trimis aceste adrese.

**DL. PROTEASA**: Dacă sunt disfuncționalități în cadrul primăriei și o adresă nu ajunge la dvs. nu e problema CLT. Nu mă mai certați că dvs. nu vă primiți invitațiile, dar chiar și dacă nu ați avut acces la invitații am stabilit un lucru la 1 noiembrie toți aici în sala asta. În decembrie și februarie nu am primit răspuns. Pe 05.04 am primit răspuns că ne vedem pe 15.04, când doar consilierii USR nu s-au prezentat. Ați boicotat aceste ședințe. Când m-ați întrebat de ce nu vă transferăm noi cei 4800 mp, v-am întrebat ce faceți cu cei 4800 mp. Eu dacă inițiez un proiect de hotărâre în care spun că transfer 4800 mp, chiar dacă am avea probleme cu Curtea de Conturi care întreabă care e oportunitatea, cum justific eu în fața colegilor consilieri județeni că am inițiat acest proiect? De ce să dăm noi acești 4800 mp către dvs? Mai știți ce ați răspuns? Ați răspuns să vi-l dăm că faceți un concurs de proiecte. Nici nu știți ce faceți cu el. Noi știm, vrem să facem parcare multietajată.

**DL. LAȚCĂU**: Cred că vă scapă noțiunea de concurs de soluții.

**DL. PROTEASA**: Poate nu îmi amintesc eu exact termenul folosit de dl. Negrișanu, concurs de soluții, concurs de proiecte. Nu consider oportun să facem concurs de soluții, când știm că vrem parcare.

**DL. LAȚCĂU**: Concurs de soluții e o metodă de licitație, de achiziție publică reglementată pe lege.

**DL. PROTEASA**: Răspuns doamnei Rusu legat de lipsa de respect. De câte ori v-am convocat, lipsa de respect a fost aratată de cei care nu s-au prezentat la ședințe.

Acest HCJ nu e o forțare de mână. E o procedură în care CJT ca și plen ne manifestăm intenția în a spre face un lucru. Asta înseamnă această solicitare către dvs. Dorim să ne transferați acel teren, să îl facem de utilitate publică, să facem parcare etajată, iar dvs. aveți obligația în 30 de zile să dați un răspuns.

Dl. Stana, nu știu despre ce caz vorbiți cu Muzeul Banatului, nu știu ce să vă răspund, decât că nu e adevărat. E o dezinformare. Vă astept oricând să discutăm.

**DL. STANA**: Nu spuneți că mint, sau că dezinformez.

**DL. DIACONU**: Spectacolul la care am asistant e unul grotesc. E prima dată când grupul USR se identifică cu consiliul local. Nu sunteți consiliul local. Sunteți consilieri locali din partea USR. La un moment dat am avut impresia că dl. Ilca va citi și semnătura din comunicatul pe care l-a primit.

**D**L. **ILCA:** Spre deosebire de unii dintre dvs. eu mă pregătesc**.**

**DL**. **DIACONU**: Nu e normal să vă pună într-o astfel de situație. E vorba de a răspunde simplu. Ați putea lăsa povestea asta politică și să răspundeți cu adevărat la întrebarea de ce nu parcare acolo. Poate sunt argumente din mentalitatea mai mult sau mai puțin progresistă care spun că nu avem nevoie de parcare acolo, că așa a stabilit grupul USR, spuneți așa. Ați ajuns doar la comisiile care au avut un sens pentru grupul USR, adică atunci când a trebuit să luăm bani pentru Cioca, destul de mulți, nu tocmai de inventar la 600 mii euro, ci mai degrabă raport de evaluare, etc. O grămadă de alte lucruri care au avut un sens din punctul dvs. de vedere. Dacă nu doriți parcare vă rog să dați argumente pentru asta, nu pentru drumul de la Giarmata, nu pentru confuziile dintre porumbeii de la Muzeul de Artă și Muzeul de Istorie. De ce nu parcare în centrul Timișoarei? Spuneți că nu e conform politicilor voastre de mobilitate, de parcare, habar n-am, spuneți ceva, ceva ce nu sună atât de prost ca acest spectacol grotesc pe care l-ați pus azi în scenă.

**DL. NEGRIȘANU**: Dl. Proteasa a zis o afirmație care trebuie să o infirm, a zis un lucru fals. A zis că în acea comisie ne-a întrebat dacă vrem să vă transferăm gratis. Nu s-a pus niciodată problema în felul acesta. Am zis că acel teren e de interes local și nu de interes județean. Niciodată nu am cerut gratis, am oferit soliții de schimb. Prima discuție a fost parcarea pe Aeroportul Cioca, după am discutat de parcarea de lângă CJT, v-am întrebat la un moment dat efectiv ce doriți pe acel teren, deoarece e un teren în mijlocul orașului și e de natura bunului public al consiliului local și la final după ore de discuții v-am întrebat personal eu, direct, o să găsiți pe înregistrare, dacă e ceva care vă putem oferi ca să ne dați nouă acel teren. Dvs. ați răspuns foarte ferm că este exclus, acel teren nu vi-l dăm și de aici în colo au venit acele convocări la care noi n-am putut să răspundem. O precizare legată de concursul de soluții. Acesta e un instrument pe care dl. Boc îl aplică cu succes de ani de zile, face concursuri și edifică proiecte în baza acestora și dl. Boc a învățat că făcând concursuri de arhitectură și de solușii evită toate aceste polemici dacă e bine să fie sau nu parcare acolo, dacă e mică, mare, la stânga, la dreapta.

**DL. ȚOANCĂ**: De o oră jumate asistăm la discuții inutile din punct de vedere administrativ și al progresului pe această temă. Lui Alex proteasa, pe care îl simpatizez și personal i-aș spune că relațiile între Consiliul Local Timișoara și Consiliul Județean Timiș sunt de coordonare și colaborare, nu de subordonare.

**Dl. ȚOANCĂ**: D-lui Proteasa i-aș fi spus că relația între un consiliu local și unul județean sunt de coordonare. Aș spune făcând un clasament, că diferența între un consilier județean și unul local e net în favoarea consilierului local. Asistăm la o simfonie afonă pe două voci una ce acuza eșecurile administrației Fritz cealaltă care acuza eșecul administrației Nica. E clar că acea comisie e un avorton politic și administrativ. Haideți să fim pragmatici. Să inițiem un proiect de hotărâre cu un punct de vedere în privința parcării, dacă proiectul nu va trece, inițiați un proces de dezmembrare, dacă sunt dezmembrați inițiați un certificat de urbanism pentru edificarea unei parcări și vedeți ce efecte juridice are. Nu s-a făcut un pas înainte în valorificarea acestui spațiu. Acest subiect nu e în premieră e de 10 ani dezbătut de consiliile locale și de cele județene. Cei de la CJT se considerau îndreptățiți în a avea un cuvânt de spus dată fiind ponderea din CF cei de la primărie să aibă un cuvânt de spus fiind vorba de o parcare ultracentrală. Dacă nu vom fi pragmatici nici în acest mandat nu se va înainta. Va fi o restanță a tuturor administrațiilor. E un monolog căruia sperăm să-i punem capăt.

**Dl. DAVID**: Nu înțeleg de ce nu s-a încercat de 5 luni o negociere. De ce nu s-a întâmplat nimic mai repede de atât? Ați spus că nu politizați subiectul, apoi ați afirmat că dl. Fritz nu dorește parcarea respectivă.

**Dl. PROTEASA**: Nu e nevoie de niciun urbanism de dezmembrare, terenul e de sine stătător, doar transfer după care îl alipim. Depun eforturi ca acest proiect să intre în linie dreaptă. Am spus că după luna Aprilie mai fac alte comisii. Am inițiat proiectul de hotărâre de consiliu județean și acum suntem în August. Ne încurcăm unii pe alții, trece mandatul și nu dăm dovadă că putem lăsa orgoliile politice la o parte. În administrație oamenii au așteptări. Am făcut demersuri care pot fi confirmate de dl Moș și de dl. Lajos.

**Dl. DAVID**: De ce i-ați mai convocat pe cei din Comisia de negociere?

**Dl. PROTEASA**: Au fost boicotate 4 ședințe la rând.

**Dl. MOȘIU**: Fac parte din comisie. Am participat la ședințe.

**Dl. PROTEASA**: Am documente pot dovedi că au fost convocați membrii comisiei. Să ne concentrăm pe ce e important: facem sau nu o parcare acolo?

**Dl. SANDU**: Grupul USR nu dorește această parcare, le e frică să recunoască acest fapt consilierilor locali. Se luptă împotriva intereselor Timișoarei. Dincolo de noi sutele de mii de timișoreni trebuie să decidă. Timișorenii sunt foarte interesați și s-au implicat direct, deci părerea orașului e clară fără niciun dubiu. Au fost multe scuze acuze, discuții, totul pentru ca acest proiect să nu se pornească. Dar această atitudine poate speria adevărații investitori. Nu știu cum ar reacționa un investitor când vede această opoziție din partea primăriei, care îi va da autorizația de construire. V-a scăpat că va fi o investiție privată. și cel ce pune banii are interesul să termine investiția să și-o amortizeze. Luările de poziție ale USR au reușit să sperie investitorii. Timișoara merită altceva.

**Dl. TABĂRĂ**: Putem concluziona cu toții că în acel loc e nevoie de o parcare. E un prim pas în negocierile de acum un an. Atunci am pornit cu Aeroportul Cioca, Bastionul și parcarea. Și aici îi dau dreptate d-lui Negrișanu care a spus că în momentul în care s-a pus problema celor 500 mp cât deține primăria, noi am solicitat să ni se dea cei 4.000 mp ai CJT, fiindcă nu exista o soluție de negociere la acel moment. Au mai fost convocări și ședințe și refuzul de a participa la ședințe a fost pentru că nu erau soluții. Parcarea e a timișorenilor, nu e locul pentru lupta noastră de orgolii. Propun să avem o ședință de comisie săptămâna viitoare și batem în cuie soluția finală. Să nu credem că dacă noi dăm azi acceptul, de mâine încep lucrările. Trebuie făcut un PUZ, o licitație, trebuie documentele întocmite, apoi execuția.

**Dl. LULCIUC**: Putem lua parte azi la o decizie istorică și din cauza colegilor care nu au fost la comisie, să reprezinte consiliul local, azi batem pasul pe loc. Emil Boc face metrou iar noi de 10 luni ne chinuim pentru o parcare. Eu propun schimbarea membriilor acestei comisii fiindcă nu au timp să participe atunci când sunt convocați. Să nominalizăm alți colegi care au disponibilitate.

**Dl. PRIMAR**: E un lucru consensual faptul că se va face acolo o parcare. 8 ani de zile s-a vrut să se facă nu știu de ce nu s-au înțeles cu CJT. Poate cineva a primit un sfat că orice victorie are nevoie de un conflict și așa că s-a creat. Primul conflict a fost deschis în 14 Aprilie în ședința comisiei. Atunci dl. Proteasa era șocat că nu s-au prezentat anumiți membri mai ales că erau informați cu o săptămână în urmă. S-a primit mail de convocare de la CJT în 12 Aprilie la ora 12,31. Până a ajuns la membrii comisiei a mai trecut ceva timp. Dl. Tabără a încercat să reia discuțiile pe tema aceasta.

**Dl. PROTEASA**: În 12.04 am trimis ordinea de zi pentru 15.04. Fiindcă mi s-a răspuns că totuși vine comisia și am trimis-o cu 2-3 zile înainte. În 05.04 am primit răspuns de la primărie, că ne vedem în 15.04.

**Dl. PRIMAR**: S-a creat un conflict fiindcă victoria pare meritată pentru aceia care vor un câștig politic. Următoarea etapă a fost în Iulie când s-a pus în consiliul local acest proiect unde consilierii USR și PSD au remarcat că nu e un consens încă, dl. Proteasa a spus că e calea administrativă. Ambele foruri au agreeat un consens în comisii apoi au făcut aceste hotărâri. și consilierii PSD și USR s-au abținut deoarece au considerat că e nevoie de consens în comisie. Următoarea etapă: în Monitorul CJT plătit din impozite și taxe apare că s-a supus votului un proiect prin care se va solicita administrației Timișoarei cedarea acestuia a terenului, Dominic Fritz respinge ideea unei parcări de 400 de locuri la 1 minut de mers pe jos de Piața Victoriei și evită să-și asume public poziția. Primarul a pus presiune pe consilierii județeni să scape de ceea ce va stârni furia timișorenilor odată ieșit la iveală. Din păcate pentru el interesul cetățenilor a primar și în plenul CJT. Actul nr. 3 l-am urmărit aici. În care e vorba de orgolii de primăria ce nu pune umărul reproșuri din partea vicepreședintelui CJT. Nu cred că acesta e respectul cuvenit consilierilor locali. La mine nu a ajuns vreo propunere a CJT despre cum s-ar putea rezolva problema. Sunt mai multe variante de lucru. Am vorbit cu dl. Tabără care are un rol constructiv, fiindcă eu am mirosit jocul dvs politic, acesta a fost motivul pentru care am propus să puneți un coleg de-al dvs de partid ca președinte al comisiei. Dar dramuleta a fost scrisă. Putem vedea dacă câteva din parcările pe care le faceți ni le dați nouă în schimb. Am înțeles că cu terenul primăriei nu se va mări nr. de parcări ci se vor face niște spații comerciale, din care CJT vrea să câștige bani, poate vorbim despre o parte din aceste câștiguri care se face venit la bugetul local. Poate vorbim de un schimb de un teren mai mare în afara orașului pe care îl putem folosi ca să construim noi alt obiectiv de interes local. Sunt soluții care n-au fost puse pe masă în acest for. Unde nu există propuneri de soluții nu ne mirăm că nu există o sluție agreată. Acest spectacol e inutil și vrea să creeze iluzia că aici cineva luptă cu un dușman imaginar. Vă citez: nu s-a rezolvat pe cale amiabilă de aceea am venit aici să mă lupt. Nu e nevoie de aceste figuri de luptă nu se luptă nimeni cu nimic, nu există niciun dușman, nu există linii politice cel puțin nu din partea noastră, ci e un proces normal de negociere, unde trebuie să fie puse pe masă niște soluții, apoi cei care reprezintă Mun. Timișoara pot să cântărească aceste soluții și când există un consens va fi un vot în consiliul local. Știu că lumea e obișnuită de când se discută subiectul că nu se va rezolva, eu sunt sigur că se va rezolva dar nu cu sceneta aceasta de conflict prefăcut, ca apoi cineva să poată părea victorios. Haideți să convocați comisia, cei doi vicepreședinți aveți un fir scurt, vă puteți asigura reciproc că din fiecare instituție toată lumea știe din timp când se face, apoi veniți cu propuneri sau cu o soluție agreată în consiliul local.

**PUNCTUL 2 AL ORDINEI DE ZI:**

**Proiect de hotărâre privind aprobarea documentației topo cadastrale pentru înscrierea în cartea funciară a suprafeței rezultate în urma efectuării măsurătorilor de către S.C. Prometer M&G S.R.L.**

**Dl. LAȚCĂU**: Supun la vot. 19 voturi pentru

1 abținere.

**PUNCTUL 4 AL ORDINII DE ZI**

**Proiect de hotărâre privind dezmembrarea a două camere din apartamentul nr.3 – înscris în CF nr. 413001-C1-U1.**

**D –NA ROMOCEAN:** Il rog pe domnul primar sa retraga acest punct de pe orsinea de zi deoarece proiectul de hotarare scanat nu contine toate documentele necesare ca sa luam aceasta decizie, lipsesc contractele in baza carora au fost obtinute aceste immobile, extrasul CF si alte documente care sa prezinte situatia anterioara dezmembrarii. Nu inteleg care este motivul pentru care trebuie sa votam in consiliu aceasta dezmembrare in baza documentelor anexate pe drive.

**Dl. PRIMAR**: Retrag acest proiect, completam si il introducem in sedinta viitoare.

**PUNCTUL 5 AL ORDINII DE ZI**

**Proiect de hotărâre privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara, str. Vuk. St. Karadzic nr. 31 înscris în CF nr. 412272 Timişoara, nr.top. 22678, 22679.**

**Dl. LULCIUC:** As vrea sa va dau un sfat pe viitor. Nu e frumos sa nu-i spunem ADIO musafirului mai ales ca o mare parte din consiliul local, 13 voturi i-au dat acel drept sa vina sa-si spuna punctul de vedere si cred ca era politicos sa ii multumim pentru participarea la sedinta si sa il salutam si noi. Vreau sa va transmit ca ne saluta pe toti si ne multumeste pentru implicare.

**Dl. TABARA**: Si eu sunt de parere ca sa-i acordati un minut domnului presedinte al Consiliului Judetean pentru a transmite mesajul de final.

**Dl. LATCAU**: Am avut doua ore pe acest subiect, cred ca e suficient. Domnul Preoteasa a avut multe interventii dar la un moment dat trebuie sa ne oprim.

Avem niste puncte pe ordinea de zi care sunt importante pentru noi, ca administratie. Ii multumim pentru participare domnului presedinte dar trebuie sa mergem mai departe, sa revenim la ordinea de zi, la punctul 5.

**Dl. LATCAU**: Deschidem votul.

* 17 voturi pentru

**PUNCTUL 6 AL ORDINII DE ZI**

**Proiect de hotărâre privind trecerea din proprietatea Statului Român în proprietatea privată a Municipiului Timişoara a terenurilor înscrise în CF nr. 453991 Timișoara, CF nr. 411337 Timișoara și CF nr. 409576 Timișoara.**

**Dl. LATCAU**: Deschidem votul.

* 18 voturi pentru

**PUNCTUL 7 AL ORDINII DE ZI**

**Proiect de hotărâre privind trecerea din domeniul public al Municipiului Timișoara, în domeniul privat al Municipiului Timișoara a terenului aferent imobilului cu destinația de locuință, situat în Timișoara, str. Ardealului nr. 28 înscris în CF nr. 435265 Timișoara, nr. top.392/7/b/1.**

**Dl. LATCAU**: Deschidem votul.

* 16 voturi pentru

**D-na DRAGOI:** Sunt prezenti 23 de consilieri. Cvorum de sedinta avem.

**PUNCTUL 8 AL ORDINII DE ZI**

**Proiect de hotărâre privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara, str. Ulpia Traiana nr. 46 înscris în CF nr. 427861 Timişoara, nr.top. 11443.**

**Dl. LATCAU**: Deschidem votul.

* 20 voturi pentru

**PUNCTUL 9 AL ORDINII DE ZI**

**Proiect de hotărâre privind acordarea dreptului de folosinţă gratuită către Arhiepiscopia Timișoarei asupra imobilului situat în Timișoara-cartier Aeroport, str. Teodor Garnet nr.7A, înscris în CF 453896 Timișoara.**

**Dl. LATCAU**: Deschidem votul.

* 18 voturi pentru

**PUNCTUL 10 AL ORDINII DE ZI**

**Proiect de hotărâre privind închirierea imobilului situat în Timișoara, str. Abrud nr.19, înscris în CF nr.402743 Timișoara cu nr. top 5668, pentru desfășurarea procesului de învățământ al Grădiniței cu Program Prelungit nr.16, arondată la Grădinița cu Program Prelungit nr.53.**

**Dl. LATCAU**: Deschidem votul.

* 20 voturi pentru

**PUNCTUL 11 AL ORDINII DE ZI**

**Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrăinare a terenului intravilan cu adresa în Timișoara, strada Memorandului nr. 72, identificat cu CF nr.411793 Timișoara, nr. cadastral 411793, provenit din CF vechi 4871, nr. topografic:10266,10267, la prețul de 120.000 euro.**

**Dl. LATCAU**: Deschidem votul.

* 23 voturi pentru

**PUNCTUL 12 AL ORDINII DE ZI**

**Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a ap.SAD 2, aferent imobilului cu adresa în Timișoara, strada Gheorghe Lazăr nr.4, identificat cu C.F nr.400191-C1-U17 Timișoara, nr.cadastral 400/III/2, (provenit din C.F vechi nr.148865) , la prețul de 200.000 euro.**

**Dl. LATCAU**: Deschidem votul.

* 21 voturi pentru

**PUNCTUL 13 AL ORDINII DE ZI**

**Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a ap.SAD 1, aferent imobilului cu adresa în Timișoara, strada Gheorghe Lazăr nr.4, etaj subsol, parter, identificat cu C.F nr.400191-C1-U5 Timișoara, nr.cadastral 400/III/I, la prețul de 110.000 euro.**

**Dl. LATCAU**: Deschidem votul.

* 21 voturi pentru

**PUNCTUL 14 AL ORDINII DE ZI**

**Proiect de hotărâre privind atribuirea contractului pentru realizarea obiectivului de investiţii ,,Modernizare străzi zona Alexandru Xenopol-Banul Severinului-Adam Mickiewicz” către Societatea Drumuri Municipale Timişoara S.A., în temeiul art. 31 din Legea nr. 98/2016.**

**Dl. LATCAU**: Intentia noastra este ca o bucata tot mai mare din bugetul SDM sa fie facuta nu doar din contracte de reparatii, si din investitii.

Largirea de la Mosnita care a fost executata intr-un termen mai scurt decat termenul contractual de catre societatea municipalitatii si initiem si acest process prin care cele 3 strazi sa fie facute de catre societatea primariei. V-as ruga sa sustineti acest demers.

Deschidem votul.

* 22 voturi pentru
* 1 abtinere

**PUNCTUL 15 AL ORDINII DE ZI**

**Proiect de hotărâre privind aprobarea Studiului de fundamentare, Caietului de sarcini și a Contractului cadru privind achiziţia de servicii medical veterinare: sterilizarea câinilor aparţinând rasei comune şi metişii acestora, aflaţi în proprietatea persoanelor fizice cu venituri reduse și domiciliul sau reşedinţa în Municipiul Timişoara, prin concesiune**.

**D-na MILITARU:** Din pacate marea majoritate sunt nesterilizati si sunt surse de pui abandonati pe domeniul public.

Motivul este pretul mare de 400-450 lei pentru sterilizarea unei femele.Acest proiect prevede doar cainii de rasa comuna care sunt microcipati si inscrisi in Registrul Evidenta Cainilor cu stapan, pot intra in programul de sterilizare subventionata. Cei mai multi caini de rasa comuna nu sunt microcipati, proprietarii se tem ca vor fi amendati ca nu au sterilizat cainii iar amenda este intre 5000-10000 lei. Din punct de vedere legal este acelasi lucru daca un caine a fost microcipat acum un an sau cu 5 minute inainte de sterilizarea subventionata. Ca sa asiguram succesul programului, sa nu punem cetateanul sa faca prea multe drumuri si cheltuieli prea mari propun un amendament ca pentru cainii care nu sunt deja microcipati, microciparea sa se poatya face si inainte de sterilizare pe cheltuiala cetateanului, costul acesteia fiind de 20-22 lei iar daca se face microciparea la un cabinet obisnuit fara sterilizare, preturile ajung la 45-75 lei. Medicii veterinari care vor concesiona acest serviciu au obligatia prin proiect sa adune toate documentele cerute inclusive dovada microciparii. Ei vor preda toate documentele catre primarie iar primaria va deconta doar facturile care indeplinesc aceste conditii deci au atasata documentatia completa. Nu se pierde in niciun fel controlul primariei. Bonul de ordine pe care il emite primaria nu este un element de control. El devine element de control abia dupa ce este semnat si parafat de catre medicul veterinar dupa efectuarea sterilizarii si a microciparii daca este cazul. In acest sens acest proiect sa poata fi aplicabil am depus amendamentele pe care vi le-am prezentat si in scris amendamente la caietul de sarcini. Un alt amendament propus se refera la garantia de buna executie. Se practica ca o cutuma, nu ca lege. 5% din suma alocata acestui proiect reprezinta 15000 lei, o suma ce poate fi prohibitiva pentru un cabinet veterinar de aceea am propus sa reducem garantia de buna executie la 2% pentru ca altfel riscam sa ne trezim fara ofertanti. Primaria are mai multe mijloace sa controleze executia lucrarilor si sa sanctioneze concesionarul nu doar prin garantia de buna executie. Va rog sa votati aceste amendamente.

**Dl. DIACONU**: E de laudat aceasta initiativa si cred ca trebuie sa subventionam in acest caz pentru familiile cu venituri reduse acest serviciu care este estimate la 120 lei, asa arata actele. Legea spune ca poti sa faci aceasta concesiune catre un cabinet sau mai multi medici si cred ca util ar fi sa mergem catre o solutie care ne va duce la mai multi medici veterinari. Nu stiu exact care ar fi acea solutie dar asa cum ma uit la documentatie, va merge catre un singur cabinet concesiunea, mai ales ca valoarea este una mica. Poate ca o colaborare cu colegiul medicilor si cu Universitatea, poate duce la o mai mare distributie geografica a cabinetelor veterinare.

**D-na MILITARU**: Aveti dreptate. Asta a fost si dorinta mea sa intre mai multe cabinete veterinare la aceasta concesiune si sa fie distribuite geografic. Mi s-a spus ca din punct de vedere legal aceasta concesiune nu se poate face doar daca medicii veterinari se asociaza inainte de a veni ca ofertanti la licitatie

**Dl. STANA** : Are dreptate domnul Diaconu, noi am incercat sa facem o intelegere cu facultatea si cu colegiul dar nimic nu ne va impiedica sa facem in anii viitori, sa introducem si facultatea in acest proiect. Cu Colegiul Medicilor Veterinari am discutat personal cu domnul presedinte dar e o profesie liberala si fiecare trebuie sa decida daca vrea sa participe

**D-na PINTEA**: As dori sa raspund doamnei Militaru, noi am formulat si un raspuns in scris privind acele criterii de inscriere in program avand in vedere baza legala reprezentata de o H.G. completata cu principiile de gestionare ale banului public, procedurile operationale ce presupun o raspundere suplimentara a urmaritorilor de contract si raportat la faptul ca consiliul local vine in sprijinul cetatenilor cu venituri reduse neavand o obligatie legala in acest sens. Obligatia revine proprietarilor de caini. Nu putem renunta la stabilirea si verificarea unor criterii clare printre care si microciparea care este singura modalitate de demonstrare a proprietatii a rasei cainelui si a domiciliului. Acestea sunt cerinte in legea care stabileste posibilitatea consiliului local de a subventiona aceste sterilizari

**D-na MILITARU**: In niciun caz nu renuntam. Faptul ca un cetatean se inscrie in programul de subventionare nu este un element de control. El trebuie sa se si prezinte cu cainele la veterinar. Legea nu spune ca trebuie sa fie microcipat acum 5 ani sau cu 5 minute inainte de sterilizare. Elementele de control le reprezinta toate documentele cerute de dumneavoastra si pe care medical veterinar le trimite la primarie. In cazul in care se aproba aceste amendamente, eu apreciez ca programul va avea succes si dumneavoastra Departamentul de Gestiune Canina, in loc sa aveti 250 de persoane inscrise in program, veti avea 2500 si va fi mai mult de lucru dar din punct de vedere legal nu exista niciun impediment ca un caine nemicrocipat sa fie microcipat odata cu sterilizarea, pe cheltuiala proprietarului.

**Dl. LATCAU** : Supun la vot amendamentele d-nei Militaru.

**TEHNIC**: Ambele amendamente au fost votate cu cate 18 voturi pentru.

**Dl. LATCAU**: Supun la vot punctul 15 de pe oridnea de zi cu cele doua amendamente votate.

* 19 voturi pentru
* 1 abtinere

**Dl. TOANCA**: Ma adresez domnului Stana sis per ca stie de gluma. Chiar daca ii sta bine cu acel fundal USR in spate, cu totii stim ca nu s-a abatut de la drumul politic si nu cred ca este firesc decat daca daca nu avea un alt spatiu…aici facem administratiie, nu politica.

**PUNCTUL 16 AL ORDINII DE ZI**

**Proiect de hotărâre privind aprobarea tarifelor unice și a tarifelor distincte practicate de către RETIM ECOLOGIC SERVICE S.A. în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a județului Timiș, în baza contractului de delegare prin concesiune a activității de colectare și transport al deșeurilor nr. 2303/08.12.2017.**

**Dl. LATCAU:** Am inteles ca domnul Barabas si d-na Munteanu nu vor vota la acest proiecT. Deschidem votul.

* 19 voturi pentru
* 1 abtinere

**PUNCTUL 17 AL ORDINII DE ZI**

**Proiect de hotărâre privind mandatarea reprezentanților Municipiului Timișoara în Adunarea Generală a Acționarilor la HORTICULTURA S.A. Timișoara pentru modificarea și aprobarea organigramei societății**.

**D-na DRAGOI:** Trebuie stabilita data si ora.

**D-na ROMOCEAN**: As vrea sa propuna cei care fac parte din A.G.A.

**Dna MILITARU**: Ma conformez.

**Dl. MOSIU**: Ma conformez

Dl. : Propun joi la ora 14.00

**Dl. LATCAU**: Deschidem votul.

* 20 voturi pentru

**Dl. PRIMAR**: Domnule presedinte, retrag punctele 18 si 19 de pe ordinea de zi.

**PUNCTUL 18 AL ORDINII DE ZI**

**Proiect de hotărâre privind mandatarea reprezentanților Municipiului Timișoara în Adunarea Generală a Acționarilor la HORTICULTURA S.A. Timișoara pentru declanșarea procedurii de selecție pentru ocuparea postului vacant din Consiliul de Administrație și numirea unui administrator provizoriu.**

Acest proiect a fost retras de pe ordinea de zi

**PUNCTUL 19 AL ORDINII DE ZI**

**Proiect de hotărâre privind mandatarea reprezentanților Municipiului Timișoara în Adunarea Generală a Acționarilor la PIEȚE S.A. Timișoara pentru declanșarea procedurii de selecție pentru ocuparea postului vacant din Consiliul de Administrație și numirea unui administrator provizoriu.**

Acest proiect a fost retras de pe ordinea de zi

**PUNCTUL 20 AL ORDINII DE ZI**

**Proiect de hotărâre privind aprobarea achitării taxei de membru al Uniunii Internaționale a Transportatorilor Publici pentru anul 2022.**

**Dl. LATCAU**: Deschidem votul.

* 21 voturi pentru

**PUNCTUL 21 AL ORDINII DE ZI**

**Proiect de hotărâre privind aprobarea revizuirii Devizului General pentru proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL202/25.05.2021, HCL346/28.09.2021 și HCL7/11.01.2022.**

**Dl. LATCAU**: Deschidem votul.

* 20 voturi pentru

**PUNCTUL 22 AL ORDINII DE ZI**

**Proiect de hotărâre privind aprobarea Planului Urbanistic Zonal „MODIFICARE PUZ APROBAT PRIN HCL NR. 452/2017”, Calea Aradului nr. 1, CF nr. 452192, CF nr. 452193, CF nr. 425174, Timișoara.**

**Dl. LATCAU**: Deschidem votul.

* 19 voturi pentru

**PUNCTUL 23 AL ORDINII DE ZI**

**Proiect de hotărâre privind aprobarea Planului Urbanistic Zonal „MODIFICARE PUZ APROBAT PRIN HCL NR. 503/20.11.2015”, Calea Aradului nr. 1, CF nr. 443331 și CF nr. 425171, Timișoara.**

**Dl. LATCAU**: Deschidem votul.

* 18 voturi pentru

Propun ca interpelarile sa le mutam dupa ordinea de zi suplimentara

**PUNCTUL 24 AL ORDINII DE ZI**

**Adresa nr.SC2022 – 019293/09.08.2022 a Direcției Patrimoniu – Biroul Clădiri, Terenuri referitoare la Hotărârea Consiliului Județean Timiș nr.210/20.07.2022 – *privind solicitarea trecerii unui imobil din domeniul public al Municipiului Timișoara în domeniul public al Județului Timiș și declararea acestuia ca fiind bun de interes public județean*.**

S-a luat la cunostinta

**PUNCTUL 1 AL ANEXEI LA ORDINEA DE ZI**

**Proiect de hotărâre privind aprobarea modificării Contractului de delegare a gestiunii serviciilor publice de transport persoane în aria administrativ –teritorială a Asociației de Dezvoltare Intercomunitară ”Societatea Metropolitană de Transport Timișoara” cu operatorul ”Societatea de Transport Public Timișoara”.**

**DL. LATCAU**: Au fost dispute de-alungul anilor legate de prêt. In momentul in care se calculeaza pretul si compensatia…Noi am inceput un proces impreuna cu cei de la BERD in urma cu 8 luni de zile, finalizat la inceputul acestei luni, aprobat in unanimitate de catre toti primarii in AGA.

Supun la vot.

* 17 voturi pentru
* 1 abtinere

**PUNCTUL 2 AL ANEXEI LA ORDINEA DE ZI**

**Proiect de hotărâre privind darea în folosință gratuită a imobilelor din Timișoara, B-dul Take Ionescu, nr.83 și B-dul Take Ionescu, nr.56-58 către Centrul de Proiecte al Municipiului Timișoara.**

**Dl. LATCAU:** Supun la vot

* 17 voturi pentru
* 1 abtinere

**PUNCTUL 3 AL ANEXEI LA ORDINEA DE ZI**

**Proiect de hotărâre privind atribuirea contractului de lucrări pentru obiectivul de investiţii: ,,Execuţie podeţ canal desecare CCP263 str. Neajlov”  către Societatea Drumuri Municipale Timişoara SA, în temeiul art. 31 din Legea nr. 98/2016.**

**DL. LAȚCĂU:**  Din cauza faptului că au trecut foarte mulți ani de când municipalitatea a avut această intenție până acum când vrem să le executăm propriu zis și în zonă au apărut mai multe clădiri, care au modificat cumva carcaterul zonei, două dintre proiecte, cel pentru Stoica de Hațeg și Dimitrie Dinicu trebuiesc actualizate, prin urmare, singurul pe care putem acum să îl executăm este podeț peste canal Neajlov și el va fi făcut cu SDM, compania municipiului. Dacă nu sunt alte luări de cuvânt propun să supunem la vot acest proiect.

* 22 voturi pentru

**PUNCTUL 4 AL ANEXEI LA ORDINEA DE ZI**

**Proiect de hotărâre privind atestarea apartenenței la domeniul public al Municipiului Timișoara a parcelelor situate în Bv. C.D. Loga nr. 15 și nr. 17**

**DL. LAȚCĂU:** Dl. Căldăraru, acest proiect vi-l dedic dvs. Noi am votat acum câteva luni de zile pentru Beethowen nr. 2 o trecere de la statul român în domeniul public al municipiului Timișoara și am ajuns în instanță cerând acces pe domeniul public al municipiului ca să putem să dăm Clinicii ORL. Acolo aveam cazul unui clande romi care bloca accesul la clinică pe terenul proprietate a municipiului. Aici avem o situație similară cu un alt clan de romi de pe strada Loga care blochează accesul la un punct termic din rețeaua de termoficare și care alimentează consumatori de pe str. Loga. Evident că știm cu toții cum operează aceste clanuri de romi și aici vom începe aceeași procedură pe care am început-o pe Beethowen, care a fost dusă la bun sfârșit cu succes. Am câștigat în instanță prin ordonanță prezidențială, am câștigat și încuviințarea intrării și în momentul acesta există premisele legale prin care primăria să poată să intre și în cazul în care accesul este restricționat să putem să intrăm cu un executor judecătoresc și același demers îl vom face și pe acest teren, tot din zona Loga, o zonă cu probleme și mă bucur cumva că am luat această cale, că începe încet încet municipiul să își treacă în proprietate aceste terenuri din zona centrală care au fost acaparate prin metode pe care le cunoaștem cu toții și nu le mai repetăm. Ca atere, vă rog să susțineți acest proiect, este al doilea de acest fel și vă promit că nu va fi ultimul.

**DL. CĂLDĂRARU:**  Îl susțin cu putere, subscriu la această decizie și sunt de acord cu dvs. Felicitări!

**DL. LAȚCĂU:** Supun la vot acest proiect.

* 20 voturi pentru

**PUNCTUL 5 AL ANEXEI LA ORDINEA DE ZI**

**Proiect de hotărâre privind aprobarea de cãtre Consiliul Local al Municipiului Timișoara a achiziționãrii serviciului de platã a impozitelor și taxelor locale la ghiseele tertilor, institutii autorizate sã deruleze operatiuni de platã, altii decât Directia Fiscala a Municipiului Timisoara**

**DL. DIACONU:** Să știți că acest proiect de hotărâre chiar nu l-am înțeles în niciun fel. În afară de faptul că cineva încearcă să acopere cu votul consiliului local o mare porcărioară, am eu impresia. Nu vă supărați, eu cred că există suficiente modalități de plată, în așa fel încât cuvântul comision care din ce vorbește gura lumii este foarte mare, în zonele către care vă îndreptați, să nu existe. Direcția Fiscală are posibilitatea de plată online, plata se poate face la poștă.

**DL. PRIMAR:**  Cred că e o neînțelegere. Vorbim de contractul cu Poșta aici. Presupun că dl. Lulciuc se va abține pentru că va dori să vină și dânsul la licitație. A expirat contractul cu Poșta și e o nouă procedură pentru un nou contract și sper ca și Poșta Română va veni la licitație.

**DL. DIACONU:**  În nicuna dintre motivații nu exista acest lucru, ba dimpotrivă e un lucru despre care se spune că vom stabili comisioanele ș.a.m.d. Nu este nicio cifră în documentația aceasta și cumva acesta este motivul pentru care eu mai mult de atât nu am putut să înțeleg din ea. Dacă e vorba de același contract care este cu Poșta, cred că nu ar fi o problemă. Altfel, acces la bazele de date ale contribuabililor nu cred că ar trebui să dăm către alți operatori privați. Există aceste suficiente formule.

**DL. PRIMAR:**  Doamna Nițescu poate doriți să luați cuvântul. Doamna Nițescu, după ce dl. Bodo, pe care toată lumea îl știe, s-a pensionat, momentan conduce Direcția Fiscală a municipiului.

**D-NA NIȚESCU:**  Bună seara tuturor și mulțumesc pentru introducere! Vreau să confirm ce a afirmat dl. Primar. Ceea ce scoatem noi la licitație este exact serviciul pe care Poșta l-a câștigat cu ani în urmă și noi vrem să scoatem din nou la licitație pentru că a expirat acel contract și bineînțeles să știm dacă Consiliul Local dorește ca comisionul pentru acest serviciu să fie suportat din bugetul local așa cum a fost și până acum. Vreau să mai spun că vis a vis de cuantumul comisionului, la licitație, cine va avea comisionul cel mai mic va câștiga. O hotărâre similară am aprobat în 2011, când comisionul pentru Ghișeul.ro, tot Consiliul Local a hotărât să fie suportat din bugetul local și în 2013 când comisionul pentru plata prin POS și cu cardul a impozitelor și taxelor locale, la fel este suportat din bugetul consiliului local. Nici în acele hotărâri nu au fost prevăzute cuantumuri pentru că a fost scos la licitație și cine a venit cu comisionul cel mai mic a câștigat. Bineînțeles, așa cum a spus și dl. Primar, așteptăm și Poșta la licitație.

**DL. DIACONU:**  Bănuiesc că în documentația de atribuire dvs puneți un plafon, comision maximal din care pot să scadă operatorii care vin.

**DL. LULCIUC:**  Am anunțat și la începutul ședinței că nu îmi voi exercita votul la acest proiect.

**DL. LAȚCĂU:**  Supun la vot acest proiect.

* 18 voturi pentru

**PUNCTUL 6 AL ANEXEI LA ORDINEA DE ZI**

**Proiect de hotărâre privind modificarea și aprobarea Organigramei, Statului de funcții și Regulamentului de Organizare și Funcționare ale Direcției de Asistență Socială a Municipiului Timișoara și aprobarea Regulamentelor de Organizare și Funcționare ale serviciilor sociale nou înființate**

**DL. LAȚCĂU:** Dacă nu sunt luări de cuvânt supun la vot acest proiect.

* 18 voturi pentru

**PUNCTUL 7 AL ANEXEI LA ORDINEA DE ZI**

**Proiect de hotărâre privind mutarea temporară a activităţilor şcolare ale Colegiului Tehnic ”Emanuil Ungureanu” la Liceul Tehnologic UCECOM ”Spiru Haret” și Liceul Tehnologic de Industrie Alimentară, pe durata execuției lucrărilor de investiții**

**DL. LAȚCĂU:**  Cred că știți cu toții situația, nu o mai reiau.

**DL. DIACONU:** De ce e nevoie de o hotărâre de consiliu local pentru asta?

**DL. LAȚCĂU:** A fost o lungă discuție cu Prefectura și cu Inspectoratul școlar, așa că vă rog să votați. Nu este un vot care să nască discuții având în vedere că lucrurile deja s-au întâmplat, mutarea este în curs și decizia este luată și la nivel de ISJ și parafată în documente oficiale. Supun la vot acest proiect:

* 19 voturi pentru

**PUNCTUL 8 AL ANEXEI LA ORDINEA DE ZI**

**Proiect de hotărâre privind desemnarea reprezentanților din partea Consiliului Local al Municipiului Timişoara în Consiliile de Administraţie ale unităţilor de învăţământ preuniversitar de stat și particular de pe raza Municipiului Timişoara, pentru anul şcolar 2022 -2023**

**DL. LAȚCĂU:** Avem ceva propuneri concrete dl. Stana?

**DL. STANA:** Sunt în anexă. Doar mutările logice generate de venirea d-ne consilier Rusu.

**DL. LAȚCĂU:** Dacă nu sunt alte luări de cuvânt, supun la vot acest proiect:

* 21 voturi pentru

**PUNCTUL 9 AL ANEXEI LA ORDINEA DE ZI**

**Proiect de hotărâre privind aprobarea închirierii de către Municipiul Timișoara a rampei CF situată în stația Motru Est și a unui spațiu de depozitare situat în vecinătatea rampei**

**DL. PRIMAR:** În primul rând vreau să îmi cer scuze că ați primit acest proiect chiar cu câteva minute înainte să înceapă ședința. Am tras tare să-l finalizăm. După cum știți, iarna trecută, din cauză că toate încasările curente Colterm trebuia să le dea pentru niște datorii trecute, nu a reușit să facă un stoc bun de cărbune. Anul acesta situația este diferită și deocamdată Colterm are un stoc de 30000 de tone și scopul e să ajungem până la începutul sezonului rece, în următoarele 6 săptămâni, la un stoc de cel puțin 50000 de tone. Asta ar fi stocul cel mai mare va intra Colterm în iarnă vreodată și credem că avem nevoie să avem acest stoc mare tocmai pentru că situația pe piața de gaz este atât de dificilă la nivelul Europei. Experiența din ultimii ani, dar și din anul acesta este că această piață a cărbunarilor este una destul de complicată și soluția cea mai fiabilă pe care ne putem baza că primim cărbune de calitate, că primim în termen și regulat este să cumpărăm cărbune direct de la producător, pentru asta a fost mereu o dificultate de transport. Chiar dacă Colterm a avut contracte de transport cu CFR și cu altă companie privată de transport feroviar, au fost mereu, mai ales la încărcarea trenurilor, probleme și tocmai de aceea s-au purtat discuții cu CFR să închirem o gară, o rampă mai bine zis și un platou betonat, unde producătorii ar putea să vină direct și să încarce pe această rampă trenurile care să ducă cărbune la Timișoara. Situația este de așa natură că noi ca municipiu a trebuit să închiriem această rampă. E o idee mai creativă, facem un pic de pionierat, dar cred că în această criză dificilă este momentul să încercăm și soluții creative și mă bucur foarte mult că din partea CFR am găsit mare deschidere, chiar dacă nu s-au dus negocieri pentru că acest contract trebuie negociat direct, dar vorbim despre o sumă lunară întrre 2000 și 3000 de lei. Deci în total pe un an ne costă mai puțin decât chletuim pentru pixuri în Primărie. Cu acest proiect de hotărâre, presupun că nu ați avut timp să-l parcurgeți, efectiv mă împuterniciți pe mine sau persoana împuternicită de mine la rândul meu, să negocieze acest contract de închiriere, să încheie acest contract și apoi să găsească o soluție ca să fie folosită această rampă pentru a aduce cărbune în Timișoara. Știu că a venit din scurt, dar este un proiect important care ne permite să avem o liniște mai mare să reușim nu doar să achiziționăm cărbune ci și să aducem în timp tot ce ne trebuie în Timișoara și de aceea vă rog să votați acest proiect.

**DL. ȚOANCĂ:**  Eu din câte am înțeles astăzi miza este mult mai mare. Practic, din ce am înțeles și dvs sau dl. Primar puteți să-mi confirmați sau infirmați, sau puteți să nu vă pronunțați, practic prin acest proiect de hotărâre și dacă negocierile se finalizează cu succes, Colterm-ul eludează, în sensul pozitiv al cuvântului, o rețea de privați care controlează încărcările, descărcările și toate rampele din Oltenia și Valea Jiului și economisește la bugetul Colterm milioane și milioane de lei. Deci, eu zic că este un proiect de maximă importanță pentru această iarnă pentru Colterm, cu o miză deosebită și să nu ne ferim dacă lucrurile stau așa cum am eu informațiile.

**DL. LULCIUC:** Și eu voiam să precizez că grupul, PNL susține acest proiect, chiar dacă este venit pe ultima sută de metri. Este o inițiativă foarte bună și îl felicităm pe dl. Primar. Le atrag atenția colegilor din consiliul local că deși este venit cu o oră înainte de ședința de plen, noi am apucat fugitiv să-l parcurgem, chiar dacă atunci când a fost vorba de parcare, cu 7 zile înainte n-am putut să ne pregătim să ne ducem la ședință.

**DL. LAȚCĂU:**  Dacă nu mai sunt alte luări de cuvânt, propun să supun la vot acest proiect.

* 22 voturi pentru.

**PUNCTUL 25 AL ORDINII DE ZI**

Interpelările consilierilor locali

**DL. CĂLDĂRARU:** Aș avea și eu câteva întrebări.

1. Care este situația cu Casa Muhle?

2. Care este situația terenului fost Ștrand al Tineretului de pe strada Lugojului, pentru că acolo sunt 7 hectare care stau degeaba. Contractele se știu, dl. Boncea îl are, eu l-am citit și cred că acel contract poate fi denunțat unilateral pentru că nu se poate să lași în paragină un teren nefolosit, atât de mare.

3. Ce se întâmplă cu reabilitarea scuarului din Piața Mocioni, pentru că văd că lucrurile stagnează și acolo nu se întâmplă nimic.

4. Care este statutul romilor de pe strada Mangalia? Ce se întâmplă acolo? Ce se întâmplă cu acele mașini care staționează acolo pe spațiul verde? Poate ar fi necesară o incursiune a Poliției Locale să clarifice puțin situația pentru că acea stradă a avut autorizație de construcție pentru reabilitare și parcări, peste 60 de locuri de parcare care erau prevăzute și toate au stagnat. Care este cauza și vreau să știu ce s eîntâmplă cu romii de acolo, pentru că dacă se află că sunt poziții acolo de impostură, trebuiesc clarificate. Eu propun în primul rând o incursiune a Poliției Locale ca să clarificaăm situația. Numai pe o parte a străzii sunt cred câteva familii acolo și asta trebuie clarificat.

**DL. ȚOANCĂ:**  Vreau să fac o propunere. Îl rog pe dl. Primar în mod insistent și cred că sunt în asentimentul multor colegi să reluăm din luna septembrie, să reintrăm într-o zonă de normalitate și să reluăm ședințele fizic. Nici rata COVID nu a mai ajuns la cote care să ne îngrijoreze. Cred că foarte multe din intrevențiile kilometrice, și fac aici și mea culpa, din online ar fi scurtate dacă ne-am vedea fizic. Aceasta este rugămintea mea, să nu transformăm excepțiile în reguli.

**DL. PRIMAR:** O să mă bucure pentru că și mie îmi e dor de voi. Acum, pentru că încă suntem în august și mai mulți colegi mi-au spus că pot participa doar online am convocat așa, dar bineînțeles că în septembrie ne revedem cu toții și vă anunț de acum că următoarea ședință va fi peste două săptămâni.

**DL. LULCIUC:**  Să știți dl. Primar că dacă noi nu nu ne vreți noi vă vrem. Și grupul PNL ar avea aceeași solicitare ca din septembrie să reluăm ședințele fizic. Și nouă ne este dor de dvs. Am primit mai demult o adresă în plenul consiliului local de la Liceul Pedagogic și părinții de acolo îmi scriu aproape zilnic pe w up. Se poate să o mai parcurgeți încă o dată și să dăm un răspuns vis a vis de ce ne propunem?

**DL. SANDU:**  Interpelarea mea se referă la modul în care se aplică în Timișoara încadrarea clădirilor neîngrijite și metodologia de majorare a impozitului pe clădiri. Am în față o situație pe care chiar am verificat-o la fața locului, este vorba de strada Lucian Blaga nr. 3 unde proprietarul a primit o somație care prevede că sunt probleme cu zugrăveala, tencuiala, canal și în urma evaluării imobilul este încadrat la categoria a doua cu 400%. V-aș ruga foarte mult, fiind zona centrală, foarte aproape de Primărie, toți cei răspunzători să verifice la fața locului acea clădire. Nu este o clădire nou reabilitată, dar este o clădire pe care proprietarul a reabilitat-o în urmă cu ceva ani. Nu este o clădire absolut perfectă, are anumite elemente care pot fi îmbunătățite și aduse la o stare mai bună, dar în ansamblu, comparativ cu absolut orice clădire care arată urme serioase de degradare, această clădire poate fi încadrată, după criteriile mele, reabilitată, dar nu perfect și cu posibilități de îmbunătățire. Nicidecum nu cred că putem încadra o asemenea clădire la creșterea impozitului cu 400%. Bineînțeles că proprietarul se va conforma, va aduce toate acele reparații care sunt necesare, e vorba de elemente minore și suprafețe foarte mici în câteva locuri de pe fațadă, dar cred că ar trebui să se meargă pe mai mult discernământ în momentul în care asigurăm aplicarea acestei hotărâri pentru că 400%, în condițiile în care 500% este maxim, aș merge poate pentru niște clădiri care sunt în stare mult mai jalnică sau într-adevăr cu probleme majore și nu pentru o clădire care are câteva probleme relativ minore sau foarte simplu de rezolvat. Cred că aici ar trebui să fim mai orientați la aspectul și bineînțeles la efortul pe care proprietarul deja l-a făcut pentru a reabilita cu câțiva ani înainte de a fi impusă această reabilitare de către Primărie. Eu consider că ar trebui să fim mai maleabili în aplicarea acestei măsuri și bineînțeles acolo unde trebuie aplicat 500%, trebuie aplicată fără nicio îndoială acea creștere, dar sunt și clădiri unde chiar putem fi mai maleabili.

**DL. PRIMAR:**  Eu nu cunosc cazul în sine, dar vreau doar în general să spun că exact acesta este rolul acestor somații. Încă nu este supraimpozitat nimic și decizia de supraimpozitare o ia consiliul local printr-o hotărâre individuală pe fiecare clădire și acum, deocamdată doar i se atrage atenția proprietarului că ceva este în neregulă și i se dă posibilitatea să înceapă remedierile. Dacă în cazul acesta aceste remedieri sunt de natură mai limitată atunci cu atât mai bine. Voi avea o discuție cu Biroul de Reabilitări Monumente Istorice și cu echipa de la Poliția Locală, există acum un catalog de criterii și putem chiar pe cazuri individuale să vedem cum s-a ajuns la o propunere de genul și de ce s-a încadrat în această categorie de 400%.

Vom mai revedea, nu știu acum din cap adresa Liceului Pedagogic și care este stadiul actual.

Legat de Piața Mocioni îl rog pe dl. viceprimar să vă spună.

**DL. LAȚCĂU:**  Este o licitație în curs care are deschidere mâine pentru proiectare. Sperăm să avem firmă de proiectare care să vină. Noi am depus demersuri susținute să facem publicitate acestui proiect, care presupune nu doar reabilitarea Pieței Mocioni ci și de la Piața Mocioni până la Podul de la Catedrală, practic toată zona de la Piața Maria până pe splai. Ea se va corela foarte bine cu proiectul pe care îl avem deja în corelare, contractul este deja semnat pentru 16 Decembrie – calea Șagului. Ele vor fi corelate, au început în aceeași perioadă, temele de proiectare și caietele de sarcini au fost scrise în corelare și spreăm să avem un proiectant cât mai repede și anul viitor să ne apucăm de execuție pentru că într-adevăr zona aceea de pe 16 Decembrie este o zonă care cred că toți cei care tranzităm pe acolo sau locuim, vedem cât de degradat este spațiul public și se impun niște reabilitari și regândiri a geometriei stradale. De asemenea e important de menționat că aici va fi și un proiect Aquatim care ar fi trebuit să înceapă în acest an, dar din cauza întârzierilor pe care Aquatim-ul le are cu furnizarea de materiale, va începe probabil doar anul viitor, prin care Aquatim-ul va înlocui rețeaua de apă și canal, e magistrala majoră de la Piața Maria până la Turist în Calea Șagului deci va afecta în mod clar și 16 Decembrie și Calea șagului și tocmai logica noastră este ca aceste proiecte să fie cumva finalizate anul viitor și în momentul în care începem refacerea ideal ar fi să lucrăm concomitent și cu înlocuirea apei, dar vom vedea cum ne vom putea sincroniza cu lucrările în așa fel încât refacerea să fie făcută concomitent cu ceea ce vrem și noi să facem pentru regenerarea urbană. Acest proiect va putea fi pus pe regenerare urbană, sunt 3 proiecte care vor putea fi depuse pe viitorul POR 2022 – 2027 regenerae urbană. Unul este Piața Traian care este în proiectare și unde vom avea finalizarea proiectării în acest an, va trebui să avem autorizație de construcție anul acesta. Al doilea este Piața Mocioni unde avem deschiderea licitației pentru proiectare săptămâna aceasta iar al treilea este DALI-ul și PT-ul pentru regenerare urbană în Calea Șagului. Și acolo vom relua licitația, dar din păcate, pe proiectele acestea mari nu este ușor de găsit o firmă de proiectare care să-și asume să facă proiecte de mari dimensiuni, dar sperăm că apetența firmelor de proiectare să crească mai mult pentru lucrări de această anvergură cu Primăria și nu doar pentru blocuri undeva la marginea orașului.

**DL. CĂLDĂRARU:**  Când preconizați că va intra Piața Mocioni în șantier?

**DL. LAȚCĂU:**  Dacă vom avea ofertanți la licitație, cel mai probabil în octombrie vom semna contractul și va începe proiectarea, deci undeva în martie – aprilie ar trebui să avem proiectul și licitația pentru execuție undeva la sfârșitul anului viitor.

**DL. CĂLDĂRARU:**  Vă mulțumesc și vă urmăresc cu interes.

**DL. PRIMAR:** Revin și vă dau un răspuns foarte scurt și la celelate puncte. La Casa Muhle colegii urmăresc, există o sentință judecătorească care îl obligă pe proprietar să reconstruiască. În plus, am câștigat în instanță o sumă destul de mare pe care proprietarul trebuie să ne-o dea nouă ca și daune. Nu știu dacă am primit-o deja, cred că ne pregătim de executare silită. Aici vă promit că acționăm cu fermitate și fără niciun fel de reținere, nu doar pentru a salva Casa Muhle ci și pentru a transmite un semnal foarte clar că nu vom mai permite mutilarea patrimoniului Timișoarei.

La Ștrandul Tineretului am obligat să demoleze construcții ilegale. Probabil ați urmărit subiectul și în presă, am pornit o amplă acțiune de verificare și cu anumite acțiuni juridice pe malul begăi și în zona bazelor de agrement, inclusiv în jururl stadionului, unde de ani de zile foarte mulți ocupă domaniul public fără niciun fel de titlu și aici sper că în curând am să vă pot spune mai multe despre fiecare caz. Și aici vă spun că intrăm cu toate pârghiile legale pe care le avem, și cu disciplină în construcții și cu Poliția Locală pe partea de autorizări comerciale și pe partea de patrimoniu, pentru că trebuie să terminăm cu această bătaie de joc în care unii să se folosească de patrimoniul nostru al tuturor pentru niște beneficii personale. Vă mulțumesc și vă urez multă sănătate!

**DL. CĂLDĂRARU:**  Vă mulțumesc dl. Primar și sper să intrăm cât mai repede în posesia atât a casei Muhle cât și a strandului tineretului pentru că vă veți da seama, dacă citiți sau ați citit contractul, că acolo sunt niște clauze care au fost eludate de actualul concesionar al Ștrandului tineretului și e păcat ca timișorenii să nu aibă într-adevăr acolo un loc de entertainement pus la punct așa cum trebuie.

**DL. LAȚCĂU:** Vă mulțumesc pentru participarea la ședință și apreciez că am reușit să încheiem într-o oră și 17 minute 33 de puncte de pe ordinea de zi și am dezbătut mai bine de două ore un proiect despre care se vorbește de cel puțin 10 ani la nivel de consiliu, la nivel de primărie, cel legat de parcare, un proiect care constant este băgat și scos din priză în funcție de interesele de moment. Vă mulțumesc și vă doresc o seară bună!

**PREȘEDINTE DE ȘEDINȚĂ, p.SECRETAR GENERAL,**

**Viceprimar RUBEN LAȚCĂU Jr. SIMONA DRĂGOI**